Diari Oficial de la Generalitat Valenciana


Sumari del DOGV 5145, del 29-11-2005 (2005/13524)

ACORD de 25 de novembre de 2005, del Consell de la Generalitat, pel qual s'augmenta el capital social de l'Institut Valencià d'Habitatge, SA.
---------------------------------------------------------------------------------------------------------------------------------------------

### Dades del document

Número de DOGV
:   5145

Data del DOGV
:   29-11-2005

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2005/13600


Data del document
:   25-11-2005

Organisme emissor
:   Institut Valencià d'Habitatge, SA

Tipus de document
:   Acord

Anàlisi jurídica

 Descriptors 

:   * Institut Valencià de l'Habitatge, SA
    * capital social
    * reglament intern
    * empresa pública
    * ampliació de capital
    * societat mercantil
    * legislació

ACORD de 25 de novembre de 2005, del Consell de la Generalitat, pel qual s'augmenta el capital social de l'Institut Valencià d'Habitatge, SA. [2005/F13181]
  
El Consell de la Generalitat, en la reunió del dia 25 de novembre de 2005, va adoptar l'acord següent:
  
El Consell de la Generalitat, reunit a València el dia 25 de novembre de 2005, com a Junta General Extraordinària i Universal d'Accionistes de l'Institut Valencià d'Habitatge, SA, accepta els següents punts com a ordre del dia de la reunió:
  
1r. Augment del capital social de l'Institut Valencià d'Habitatge, SA.
  
2n. Modificació de l'article 5 dels Estatuts socials, com a conseqüència de l'ampliació del capital que s'ha d'autoritzar.
  
3r. Facultar el president del Consell d'Administració per a l'execució dels acords adoptats en la present reunió.
  
4t. Autoritzar el secretari del Consell d'Administració per a certificar el contingut de l'acta de la present Junta General Extraordinària i Universal d'Accionistes i els acords que s'hi prenen.
  
En tractar-se de l'Institut Valencià d'Habitatge, SA, una empresa pública de la Generalitat, i com esta és el seu únic soci, es troben presents tots els accionistes de la societat, segons es desprén de la llista d'assistents que consta en el llibre d'actes de les sessions del Consell de la Generalitat.
  
Després de l'oportuna deliberació i com no existeixen intervencions de les quals se sol·licite constància, en la seua condició de Junta General Extraordinària i Universal d'Accionistes de l'Institut Valencià d'Habitatge, SA, el Consell de la Generalitat
  
ACORDA
  
Primer
  
Augmentar el capital social en la xifra de dos milions dos-cents quaranta-nou mil nou-cents díhuit euros amb trenta-set cèntims (2.249.918,37 €), mitjançant l'emissió de set mil quatre-centes huitanta-set noves accions nominatives de tres-cents euros amb cinquanta-un cèntims (300,51 €) cada una de valor nominal, de la mateixa classe i sèrie que les ja existents, i numerades correlativament des de la número dos-centes deu mil cent setanta-nou a la dos-centes dèsset mil sis-centes seixanta-cinc, ambdues inclusivament, amb els mateixos drets polítics i econòmics que les anteriors des del dia de hui.
  
L'augment se subscriu en la seua integritat en este acte per l'únic soci (la Generalitat) i el desembossa en este acte mitjançant l'aportació de dos milions dos-cents quaranta-nou mil nou-cents díhuit euros amb trenta-set cèntims en efectiu, que s'ingressen en la Caja Social, en moneda nacional, per al seu depòsit en el compte corrent de la societat en Caja de Ahorros del Mediterráneo, Oficina d'Empresa de València, número de compte 9225-9199-02-1518111219.
  
Segon
  
Modificar l'article 5 dels Estatuts de la societat, que quedarà redactat com segueix:
  
«Article 5. Capital social i accions
  
S'estableix el seu capital social en seixanta-cinc milions quatre-cents deu mil cinc-cents nou euros amb quinze cèntims (23.509.755,15 €), dividit en dos-centes dèsset mil sis-centes seixanta-cinc accions nominatives de tres-cents euros amb cinquanta-un cèntims cada una de valor nominal, de la mateixa classe i sèrie, totalment subscrites i desembossades, i numerades correlativament de la una a la dos-centes dèsset mil sis-cents seixanta-cinc, ambdues inclusivament.»
  
Tercer
  
Facultar el president del Consell d'Administració per a l'execució dels acords presos en la present reunió, i atorgar per a això les corresponents escriptures públiques i podent realitzar les correccions necessàries fins a aconseguir la inscripció d'estes en els registres públics corresponents.
  
Quart
  
Autoritzar el secretari del Consell d'Administració per a certificar el contingut de l'acta de la present Junta General Extraordinària i Universal d'Accionistes i els acords que s'han pres.
  
Estos acords es transcriuen literalment.
  
Com no s'han debatut més assumptes que els ressenyats en l'ordre del dia, s'aprova la present acta de la Junta Universal d'Accionistes de l'Institut Valencià d'Habitatge, SA.
  
El present acord serà publicat en el Diari Oficial de la Generalitat Valenciana.
  
València, 25 de novembre de 2005
  
El vicepresident i secretari del Consell de la Generalitat,